312 8 



Individer af lundii, er 55 nim , er den samme Afstand hos Individet fra Escr. 11 62" ,m ; For- 

 skjellen er altsaa meget iöjnefaldende. Olecranon synes ogsaa at have været kortere end 

 hos caballus (da den yderste Ende af Olecranon er afbrækket, ogsaa paa den ellers ret vel 

 bevarede lilna af Individet fra Escr. 11, kan jeg ikke udtale mig bestemtere herom). — Den 

 øverste Ende af Radius ligner Hestens. 



Ledfladen paa Antibrachiums nederste Ende er som bekjendt hos Hesten delt i tre 

 Partier, af hvilke det inderste og det midterste er valseformede bagtil, udhulede fortil; hos 

 vor Art er den forreste Del af Ledfladens indvendige Parti dybere udhulet end hos caballus, 

 derhos ogsaa mindre end hos denne. Dette sidste er ogsaa Tilfældet med den ydre Del 

 (Ulnardelen) af Antibrachiums nedre Ledflade. 



Diaphysen, hvoraf et stort Stykke er bevaret, har været stærkere (bredere) i Forhold 

 til den nedre Epiphyse end hos caballus. 



Carpus. 



Haandrodens Knogler foreligger alle — for störste Delen vel bevarede — med 

 Undtagelse af Multangulum minus (og majus); Naviculare, Lunatum, Capitatum og Hamatum 

 baade af Individet fra Escr. 5 og Escr. 11, de andre kun af sidst nævnte. De adskiller sig 

 ikke lidet fra de tilsvarende Knogler af caballus. 



Naviculare (Fig. 5) afviger i følgende Forhold fra Hestens. Den forreste Del af den øvre 

 Ledflade er mere toppet end hos denne, ligesom den tilsvarende Del af Antibrachiums nedre 

 Ledflade var mere fordybet; endvidere er den forreste Del af den nedre (distale) Ledflade 

 smallere end hos caballus. Baade den øverste og den nederste Ledflade er derhos noget 

 længere end hos denne, hvormed hænger sammen, at de Knuder, der findes paa Knoglens 

 Bagende, staar mindre stærkt frem, hvad enten man betragter Knoglen ovenfra eller neden- 

 fra; og jeg fremhæver udtrykkelig, at i denne, som i de andre nævnte Forhold stemmer 

 Naviculare af begge Individer, der som för nævnt er af hojst forskjellig Alder, nöje overens. 



Lunatums (Fig. 6) øverste Ledflade ligner Hestens. Den nederste Ledflade bestaar her, 

 ligesom hos caballus, af to Dele, en indre, som forbinder sig med Capitatum, og en ydre, 

 mindre, firkantet Flade (c), som forbinder sig med Hamatum ; hin bestaar atter af et bageste 

 noget udhulet (b) og et forreste næsten fladt Parti (a). Hos caballus er den lille Flade, som 

 forbinder sig med Hamatum, omtrent rektangulær, hos vor Art er dens bageste Ende lidt 

 bredere end den forreste; Fladen er derhos noget storre end hos caballus. Det bageste 

 konkave Afsnit af Ledfladen er mere udhulet hos lundii end hos Hesten. Knuden paa 

 Lunatums Bagende er ogsaa lidt mere tilspidset end hos denne. 



Triquetvum afviger fra Hestens ved at den nederste Ledflade (som forbinder sig 

 med Hamatum) er længere og lidt mere flad; Ledfladen for Pisiforme er bredere og 

 fladere. 



